b'\n_START_ARTICLE_\nRoskilde Dyrskue\n_START_PARAGRAPH_\nRoskilde Dyrskue er et af Danmarks st\xc3\xb8rste og mest traditionsrige dyrskuer. Det afholdes hvert \xc3\xa5r i starten af juni p\xc3\xa5 Roskilde Dyrskueplads, syd for Roskilde._NEWLINE_Dyrskuet omfatter en bred vifte af udstillinger og aktiviteter, der retter sig mod s\xc3\xa5vel landm\xc3\xa6nd som byboere. Der er bl.a. en stor dyreudstilling, f\xc3\xb8devareudstilling, maskinudstilling og som noget nyt var der i 2008 Griseriet \xe2\x80\x93 en oplevelseshal, der is\xc3\xa6r var tilpasset b\xc3\xb8rn._NEWLINE_F\xc3\xb8devareminister Eva Kjer Hansen uddelte ved dyrskuet 2008 for f\xc3\xb8rste gang Roskilde Dyrskues F\xc3\xb8devarepris for den bedste kvalitetsf\xc3\xb8devare, der var repr\xc3\xa6senteret p\xc3\xa5 dyrskuet. Prisen gik til den \xc3\xb8kologiske f\xc3\xb8devareproducent S\xc3\xb8ris I/S._NEWLINE_Roskilde Dyrskue blev i 2008 bes\xc3\xb8gt af i alt mere end 80.000 bes\xc3\xb8gende gennem de tre dage dyrskuet varede.'